A lei d'o 30 d'aviento de 2004 instauró l'Alta Autoridat de Luita contra las discriminacions e ta la igualdat (en francés Haute Autorité de lutte contre les discriminations et pour l'égalité, con as siglas HALDE). "Se penalizarán de traza quasi identica las cismias ta l'odio u ta la discriminación, a inchuria u a difamación en o tocant a o racismo, a homofobia, o sexismo e a discriminación contra os discapacitatos... As asociacions de mas de cinco anyos d'existencia declarata podrán constituir-se en parti civil a o costato d'as victimas". A lei d'o 30 d'aviento de 2004 se referiba ta las declaracions publicas (en os medios audiovisuals: prensa, libros, televisión); pero as atras, l'agresión verbal en a carrera u en o puesto de treballo, remaniban poco castigatas. Por o decreto d'o 25 de marzo de 2005, istas menas d'agresions no publicas fan parti d'una infracción platerament mas grieu que una simpla inchuri (tamién se refiere ta las declaracions sexistas u contra os discapacitatos).